**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 1 ครั้งที่ 1**

**ประจำปี 2564**

**วันที่ 3 เดือน กุมภาพันธ์ พ.ศ.2564**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายบุญฤทธิ์ สายสอน | ประธานสภาฯ | บุญฤทธิ์ สายสอน |
| 2 | นายสมศักดิ์ ทองอุ่น | รองประธานสภาฯ | สมศักดิ์ ทองอุ่น |
| 3 | นายสุรพล นันทา | เลขานุการสภาฯ | สุรพล นันทา |
| 4 | นางหนูการ จะหลาบหลอง | สมาชิกสภา อบต. หมู่ที่ 1 | หนูการ จะหลาบหลอง |
| 5 | นายคำมี ก้อนบุญใส | สมาชิกสภา อบต. หมู่ที่ 2 | คำมี ก้อนบุญใส |
| 6 | นายประสาตร์ ยิ่งยืน | สมาชิกสภา อบต. หมู่ที่ 3 | ประสาตร์ ยิ่งยืน |
| 7 | นายวิชัย ฝ่ายทอง | สมาชิกสภา อบต. หมู่ที่ 5 | วิชัย ฝ่ายทอง |
| 8 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 9 | นายเวียงชัย ยิ่งยืน | สมาชิกสภา อบต. หมู่ที่ 7 | เวียงชัย ยิ่งยืน |
| 10 | นายทองปัก มีศรี | สมาชิกสภา อบต. หมู่ที่ 8 | ทองปัก มีศรี |
| 11 | นายทัก คำภิดี | สมาชิกสภา อบต. หมู่ที่ 8 | ทัก คำภิดี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาววันเพ็ญ ฉั่นพัฒนาพงศ์ | ปลัด อบต.ปฏิบัติหน้าที่นายก อบต. | วันเพ็ญ ฉั่นพัฒนาพงศ์ |
| 2 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 3 | นายศุภชัย นาอุดม | ผอ.กองช่าง | ศุภชัย นาอุดม |
| 4 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |

-2-

**เริ่มประชุมเวลา 09.00 น.**

เมื่อถึงเวลาประชุม เลขานุการสภาองค์การบริหารส่วนตำบล ได้ตรวจรายมือชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 11 คน (รวมเลขานุการสภาองค์การบริหารส่วนตำบล) และมีผู้เข้าร่วมประชุม จำนวน 4 คน เป็นอันว่าครบองค์ประชุมแล้ว จึงให้สัญญาณเรียกสมาชิกเข้าห้องประชุม โดย นายบุญฤทธิ์ สายสอน ตำแหน่ง ประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง เมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องประธานแจ้งให้ทราบ**

ประธาน 1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ประจำปี 2564

ตามประกาศสภาองค์การบริหารส่วนตำบลนาสิงห์ ลงวันที่ 26 มกราคม 2564 ได้เรียกประชุมสภาองค์การบริหารส่วนตำบล สมัยสามัญ สมัยที่ 1 ประจำปี 2564 เป็นเวลา 15 วัน โดยเริ่มตั้งแต่วันที่ 1 กุมภาพันธ์ 2564 จนถึงวันที่ 15 กุมภาพันธ์ 2564 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

1.2 การนัดประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ครั้งที่ 1 ประจำปี 2561

ตามหนังสือที่ บก 77301/ว 002 ลงวันที่ 28 มกราคม 2564 ได้นัดประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปี 2564 ในวันที่ 3 กุมภาพันธ์ 2564 (วันนี้) ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลนาสิงห์ รายละเอียดปรากฏตามหนังสือแจ้งนัดประชุมที่ส่งให้สมาชิกทุกท่านไปแล้ว

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ครั้งที่ 1 ประจำปี 2563 เมื่อวันที่ 7 ธันวาคม 2563**

ประธาน - ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าห้องประชุมองค์การบริหารส่วนตำบลและที่ห้องกิจการสภา

องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม - รับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ครั้งที่ 1 ประจำปี 2563 เมื่อวันที่ 7 ธันวาคม 2563 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

-3-

**ระเบียบวาระที่ 3 เรื่องเสนอเพื่อพิจารณา**

3.1 การดำเนินโครงการแข่งขันกีฬาประชาชนตำบลนาสิงห์ ประจำปี 2564

ประธาน ขอเชิญ ผ.อ. กองการศึกษา ศาสนาและวัฒนธรรม ชี้แจงรายละเอียดการดำเนินโครงการครับ

นางมลิวรรณ ประชาชัย เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019

(ผ.อ.กองการศึกษาฯ) (COVID-19) ในรอบที่สองนี้ มีจำนวนคนติดเชื้อเพิ่มมากขึ้น ทำให้ทางรัฐบาลมี

มาตรการเฝ้าระวังและป้องกันการแพร่ระบาด ไม่ว่าจะเป็นเรื่องการจัดกิจกรรมต่างๆ การชุมนุม มีการยกระดับมาตรการป้องกันโรค ดังนั้นจึงขอคำปรึกษาจากสมาชิกสภาทุกท่านในเรื่องการดำเนินการโครงการแข่งขันกีฬาประชาชนตำบลนาสิงห์ในปีนี้ค่ะ

นายทองปัก มีศรี ในช่วงระยะนี้ รอทางรัฐบาลประกาศให้สามารถจัดกิจกรรมได้ก่อนดีกว่าครับ

(สมาชิกสภา อบต.)

นายสุรพล นันทา ในส่วนของการจัดกิจกรรมแข่งขันกีฬานั้น ผมอยากให้มีการจัดครับ แต่ทั้งนี้ต้องดู

(เลขานุการสภาฯ) สถานการณ์การแพร่ระบาด ประกาศของทางรัฐบาลและทางจังหวัดอนุญาตให้จัด

กิจกรรมหรือไม่ เพื่อป้องกันการติดเชื้อครับ

นายประศาตร์ ยิ่งยืน อยากให้รอดูสถานการณ์ไปก่อนครับ

(สมาชิกสภา อบต.)

นายมีชัย นาเวียง ส่วนตัวอยากให้จัดการแข่งขันครับ แต่ทั้งนี้ก็ต้องดูสถานการณ์ก่อนครับ

(สมาชิกสภา อบต.)

นายทัก คำภิดี ผมขอเสนอว่าหากจะจัดการแข่งขัน ขอให้จัดในช่วงเดือนกุมภาพันธ์ถึงเดือน

(สมาชิกสภา อบต.) เมษายน หากเกินเดือนเมษายนไปแล้วไม่อยากให้จัดเนื่องจากเข้าสู่ฤดูฝนแล้ว

ชาวบ้านเริ่มลงพื้นที่ทำไร่ทำนาแล้วครับ

นายวิชัย ฝ่ายทอง ผมเสนอให้รอดูสถานการณ์ไปก่อนว่าทางรัฐบาลจะปลดล็อคมาตรการต่างๆ

(สมาชิกสภา อบต.) เมื่อไหร่ครับ

นางมลิวรรณ ประชาชัย จากที่ทางสมาชิกสภาได้กล่าวมานั้น สรุปได้ว่า จะจัดหรือไม่ ให้ดูที่สถานการณ์

(ผ.อ.กองการศึกษาฯ) การแพร่ระบาดของโรคติดเชื้อไวรัสโคโรนา 2019 (COVID-19) ดีขึ้นหรือไม่

หากสถานการณ์ดีขึ้น ให้จัดภายในเดือนกุมภาพันธ์ถึงเดือนเมษายน หากเกิน

กำหนดไม่ให้มีการจัดกิจกรรม ขอให้ประธานสภาขอมติที่ประชุมด้วยค่ะ

ประธาน ผมขอให้ทางสมาชิกได้ลงมติพิจารณาเห็นชอบในการจัดการแข่งขันกีฬาประชาชน

ตำบลนาสิงห์ในช่วงเดือนกุมภาพันธ์ถึงเมษายน 2564 ถ้าสถานการณ์การแพร่ระบาดดีขึ้นแล้ว หากเกินกำหนดดังกล่าวไม่ดำเนินการจัดการแข่งขัน

มติที่ประชุม เห็นชอบ (เห็นด้วย 10 เสียง และประธานงดออกเสียง 1 เสียง)

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

-4-

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นางหนูการ จะหลาบหลอง - ฝากกองช่างติดตามแก้ไข

(สมาชิกสภา อบต.) 1) ฝากดูแลแก้ไขเรื่องรางระบายน้ำอุดตัน เนื่องจากจะเข้าสู่ฤดูฝนแล้ว

2) ฝากดูแลแก้ไขถนนการเกษตรห้วยเอียด ตรงสะพานคอนเวิสข้ามไป

นายวิชัย ฝ่ายทอง ขอฝากทางเจ้าหน้าที่ที่เกี่ยวข้องพิจารณาเรื่องการตัดถนนหน้าวัดหมู่ที่ 5

(สมาชิกสภา อบต.) เนื่องจากทางผู้ใหญ่บ้านหมู่ที่ 5 จะดำเนินการตัดถนนเพื่อวางท่อประปาเข้าวัด

เพื่อความสะดวกต่อไป จึงขอความช่วยเหลือจากทางอบต.ในการดำเนินการครับ

นายมีชัย นาเวียง 1. ถนนต่างระดับหน้าบ้าน ผ.อ.ไวยวุฒิ อาจเกิดอันตราย

(สมาชิกสภา อบต.) 2. หากมีงบประมาณในการเทแอสฟัลติก ฝากขยายถนนตรงมุมสามแยกบ้านพ่อจันหอมได้ไหมครับ

3. ฝากดูแลแก้ไขเรื่องเสาไฟฟ้าเพื่อการเกษตร เส้นหนองแวงฮูด้วยครับ

นายทองปัก มีศรี 1. มีผู้รับเหมามาขุดดิน รถบรรทุกวิ่งเข้าออก ทำให้นาแม่ปิ่น ราชโยธา ชำรุดหนัก

(สมาชิกสภา อบต.) ฝากให้กองช่างเข้าไปตรวจสอบด้วยครับ

2. ปีนี้หนาวมากครับ หากมีงบประมาณ ฝากฝ่ายบริหารดูแลเรื่องผ้าห่มด้วยครับ

3. ฝากทางกองช่างดูแลแก้ไขถนนทางการเกษตรด้วยครับ

4. ฝากติดตั้งกล้องวงจรปิดในตำบลนาสิงห์ด้วยครับ

นายทัก คำภิดี เรื่องถนนเพื่อการเกษตรสายห้วยปอ ฝากดูตรงนาพ่อฉลองด้วยครับ

(สมาชิกสภา อบต.)

นายสุรพล นันทา ฝากตรวจสอบและแก้ไข

(เลขานุการสภา อบต.) 1. ไฟฟ้าส่องสว่างหน้าบ้านพ่อชูศาสตร์ วารีพิณ ชำรุด

2. ไฟฟ้าส่องสว่างข้างวัดศรีสว่าง หลอดชำรุด 2 จุด

3. ขอให้ติดตั้งไฟฟ้าส่องสว่างตรงโค้งหน้า ร.ร.บ้านนาทราย หมู่ที่ 4 เพิ่มเติม

เนื่องจากมืดมากครับ อาจเกิดอันตรายได้

4. ฝาครอบรางระบายน้ำตรงแยกบ้านพ่ออุทาน ไชยศรี ชำรุด

นายเวียงชัย ยิ่งยืน ขาออกเส้นทางนาสิงห์ – ศรีวิไล โค้งหน้าบ้านอาจารย์ขวัญเรือน มีต้นไม้ใหญ่ 2-3

(สมาชิกสภา อบต.) ต้น บดบังทัศนียภาพในการขับขี่ อาจเกิดอันตรายซ้ำซ้อน ที่ผ่านมาก็เกิดขึ้นหลาย

ครั้งแล้ว ฝากแก้ไขด้วยครับ

นางสาววันเพ็ญ ฉั่นพัฒนาพงศ์ - ทุกปัญหา ทุกความเดือดร้อนที่ทางสมาชิกได้นำมาแจ้งต่อสภาฯ ทางเราจะรีบ

(ปลัด อบต. ปฏิบัติหน้าที่ แก้ไขให้เร็วที่สุดค่ะ

นายก อบต.)

นายประศาตร์ ยิ่งยืน ของบประมาณเพื่อแก้ไขปัญหาถนนเพื่อการเกษตร โดยการก่อสร้างสะพานแบบ

(สมาชิกสภา อบต.) ถาวร เนื่องจากปัจจุบันสะพานชำรุดหนัก เกษตรกรสัญจรด้วยความยากลำบาก

อยากให้ทาง อบต.นาสิงห์เข้าไปดูแลความเดือดร้อนโดยการจัดหางบประมาณมา

ซ่อมแซมให้เกษตรกรต่อไปครับ

นางสาววันเพ็ญ ฉั่นพัฒนาพงศ์ ทาง อบต.นาสิงห์จะให้ทางกองช่างเข้าไปดูพื้นที่เพื่อหาแนวทางแก้ไขต่อไปค่ะ

(ปลัด อบต. ปฏิบัติหน้าที่

นายก อบต.)

-5-

**ปิดประชุมเวลา 15.30 น.**

(ลงชื่อ) ผู้บันทึกรายงานการประชุม

(นายสุรพล นันทา)

เลขานุการสภาองค์การบริหารส่วนตำบลนาสิงห์

(ลงชื่อ) ประธานกรรมการตรวจสอบรายงานการประชุม

( นางหนูการ จะหลาบหลอง)

(ลงชื่อ) กรรมการตรวจสอบรายงานการประชุม

( นายทองปัก มีศรี )

(ลงชื่อ) กรรมการและเลขานุการตรวจสอบรายงานการประชุม

( นายคำมี ก้อนบุญใส)

⏹การรับรองรายงานการประชุม

.........................................................................................................................................................................

.........................................................................................................................................................................

(ลงชื่อ)

( นายบุญฤทธิ์ สายสอน )

ประธานสภาองค์การบริหารส่วนตำบลนาสิงห์